Борис Младенов-Young
Мъжът на болната жена почина…

chitanka.info

Мъжът на болната жена почина!…

От службата си вкъщи се прибрал,

похапнали, попийнали двамина

и той внезапно Богу дух предал.

Тя имаше страдания хронични —

високо кръвно, язва, главобол

и разни други болести, типични

за възрастта и нежния й пол.

И вечно хленчеше: „Защо живея!

Да си умра е много по-добре!“

А той се трепеше и зарад нея —

нали бе здрав и прав. Защо пък не!

И здрав и прав към Рая се отправи —

за мъки болната жена остави.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.